Diari Oficial de la Generalitat Valenciana


Sumari del DOGV 5528, del 06-06-2007 (2007/7384)

Resolució de 28 de maig de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions annex de modificació de la línia elèctrica a 132 kV, quàdruple circuit, entre la ST Orpesa i la línia Benicàssim - Benicarló, en els termes municipals d'Orpesa i Cabanes (exp. ATLINE/2004/239/12 JUEXPR. 2007/17).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/7384


Data del document
:   28-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orpesa
    * Cabanes
    * expropiació

Resolució de 28 de maig de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions annex de modificació de la línia elèctrica a 132 kV, quàdruple circuit, entre la ST Orpesa i la línia Benicàssim - Benicarló, en els termes municipals d'Orpesa i Cabanes (exp. ATLINE/2004/239/12 JUEXPR. 2007/17). [2007/7384]
Per Resolució de la Direcció General d'Energia, de 19 d'abril de 2007, s'ha autoritzat, declarat la utilitat pública i aprovat l'execució de les instal·lacions corresponents al projecte Annex de modificació de la línia elèctrica a 132 kV, quàdruple circuit, entre la ST Orpesa i la línia Benicàssim - Benicarló, en els termes municipals d'Orpesa i Cabanes, amb la corresponent informació pública prèvia. Esta declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta implícitament la necessitat d'ocupació dels béns i drets afectats i implica la urgent ocupació d'estos i se'ls aplicarà el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
Per això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari que s'establix en l'annex d'esta resolució, com a punt de reunió per a portar a terme l'alçament de les actes prèvies a l'ocupació i, si calguera, el de les d'ocupació definitiva, de conformitat amb el procediment que establix l'article esmentat anteriorment.
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents que n'acrediten la titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb despeses a càrrec seu.
L'alçament d'actes tindrà lloc el pròxim dia 12 de juliol de 2007, a partir de les 9.00 hores, en les dependències de l'Ajuntament d'Orpesa i, a partir de les 12.00 hores, en les de l'Ajuntament de Cabanes, i el dia 13 de juliol de 2007, a partir de les 9.00 hores, novament en les de l'Ajuntament de Cabanes.
L'orde d'alçament d'actes es comunicará a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes dels ajuntaments indicats i al final d'este anunci.
Cal comunicar que esta publicació es realitza també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.
En l'expedient d'expropiació, Iberdrola Distribución Eléctrica, SAU, assumirà la condició de beneficiària.
València, 28 de maig de 2007.- El conseller d'Infraestructures i Transport: José Ramón García Antón.